**Aizsardzības ministrijas rīkotā nevalstisko organizāciju projektu konkursa 2025. gadā nolikums**

1. **KONKURSA APRAKSTS**
   1. **Pamatojums**
      1. Lai nodrošinātu Ministru kabineta (turpmāk – MK) 2003. gada 29. aprīļa noteikumos Nr. 236 “Aizsardzības ministrijas nolikums” noteikto funkciju izpildi, nodrošinot sabiedrību ar nepieciešamajiem informācijas resursiem par valsts aizsardzības tematiku (4.4.3apakšpunkts), kā arī veicinot sabiedrības izpratni par Latvijas dalību Ziemeļatlantijas līguma organizācijā (4.4.4 apakšpunkts), viens no Aizsardzības ministrijas (turpmāk – ministrija) pienākumiem ir informēt sabiedrību par nozares politiku un ministrijas padotībā esošo iestāžu darbību, konsultēties ar nevalstiskajām organizācijām (turpmāk – NVO) lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē (6.10. apakšpunkts).
      2. Ministrija rīko nevalstisko organizāciju projektu konkursu ar mērķi piešķirt finansējumu tādiem projektiem, kas sasniegs vismaz vienu vai vairākus šī nolikuma 1.2. apakšpunktā minētos mērķus ar šī nolikuma 1.3. apakšpunktā minētajiem pasākumiem.
      3. Nolikums nosaka NVO projektu konkursa 2025. gadā (turpmāk – konkurss) norisi.
   2. **Sasniedzamie mērķi un atspoguļojamie virzieni**
      1. Ar konkursu aizsardzības nozare vēlas veicināt:
         1. **Latvijas pilsoniskās sabiedrības aktīvu iesaisti noturības veicināšanā** un ar visaptverošu valsts aizsardzību saistītu pasākumu[[1]](#footnote-1) atbalstīšanu;
         2. **pētniecību,** veicot analīzi un sniedzot priekšlikumus Latvijas rīcībpolitikai šādos virzienos:
            1. jaunās un graujošās tehnoloģijas *(emerging and disruptive technologies)*;
            2. Latvijas aizsardzības industrijas aktualitātes un attīstības iespējas (tostarp vadoties no citu valstu pieredzēm un starptautisko organizāciju sniegtajiem instrumentiem).
   3. **Īstenojamie pasākumi**
      1. Konkursa projekti var tikt īstenoti ar šādu (vai līdzīgu) aktivitāšu starpniecību:
         1. pētījumi, video/interaktīvi materiāli, izspēles, situāciju izpētes, debates, informatīvi bukleti, plakāti, konkursi, viktorīnas, mācību semināri u.c. radoši pasākumi;
         2. veicot analīzi un sniedzot priekšlikumus Latvijas rīcībpolitikai.
   4. **Pieejamais finansējums** 
      1. Konkursa kopējais pieejamais ministrijas budžeta finansējums 2025. gadā ir 50 000 *euro*.
      2. Kopējais finansējums tiks sadalīts un piešķirts vairākiem projektiem, viena projekta maksimālajam finansējumam nesasniedzot 10 000 *euro*.
2. **KONKURSA NOTEIKUMI**
   1. **Projektu iesniedzēji**
      1. Projekta pieteikumu var iesniegt Latvijas Republikā reģistrētas NVO, ja tās lēmuma pieņemšanas laikā atbilst visām turpmāk uzskaitītajām prasībām:
         1. ir reģistrēta atbilstoši Latvijas normatīvo aktu prasībām un normatīvajos aktos noteiktajā kārtībā;
         2. nav neizpildītu saistību Valsts ieņēmumu dienesta administrēto nodokļu (tai skaitā valsts sociālās apdrošināšanas) jomā likuma “Par nodokļiem un nodevām” 7.4 panta izpratnē;
         3. nav pasludināts maksātnespējas process, apturēta saimnieciskā darbība, vai tas netiek likvidēts.
         4. atbilstoši Starptautisko un Latvijas Republikas nacionālo sankciju likuma 11.1 pantam uz projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, tā valdes vai padomes locekli, patieso labuma guvēju, nav konstatētas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi;
         5. paredzamā līguma izpildē nav Krievijas vai Baltkrievijas līdzdalība, ievērojot Eiropas Komisijas 2022. gada 8. aprīlī pieņemto Padomes regulu (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, un Padomes regulu (EK) 765/2006 (2006. gada 18. maijs) par ierobežojošiem pasākumiem, ņemot vērā situāciju Baltkrievijā un Baltkrievijas iesaistīšanos Krievijas agresijā pret Ukrainu.
      2. Atbilstība uzskaitītajām prasībām tiks pārbaudīta publiski pieejamās datu bāzēs.
   2. **Projekta īstenošanas periods**:
      1. Par projekta īstenošanas sākumu uzskata datumu, kurā spēkā stājas starp ministrijas un projekta īstenotāju noslēgtais līgums par finansējuma piešķiršanu.
      2. Projekts tiek īstenots atbilstoši projekta īstenošanas plānam, bet ne ilgāk kā līdz 2025. gada 1. decembrim.
3. **PROJEKTA DOKUMENTĀCIJAS IZSTRĀDE UN IESNIEGŠANA**
   1. **Projekta pieteikuma saturs**
      1. Projekta pieteikumā ir jāiekļauj informācija par:
         1. projekta nosaukumu un plānoto izpildes termiņu;
         2. projekta pieteikuma iesniedzēju;
         3. projekta autoriem un līdzautoriem;
         4. projekta izpildītāju un sadarbības partneru iepriekšējo pieredzi līdzīgu projektu īstenošanā;
         5. projekta sasniedzamo mērķi, atspoguļojamo virzienu un plānoto rezultātu atbilstoši nolikuma 1.2. punktam;
            1. pieteikumiem kas paredz īstenot projektus atbilstoši 1.2.1.1. punktā noteiktajam virzienam jādefinē arī atbilstība konkrētai VAK prioritātei vai rīcības virzienam, ko projekts plāno sasniegt;
         6. projekta īstenošanas pasākumiem un to ilgtermiņa izmantojamību atbilstoši nolikuma 1.3. punktam;
         7. projekta mērķauditoriju, un plānoto sasniedzamās mērķauditorijas apjomu;
         8. mērķauditorijas sasniegšanas veidu un projekta pieejamību sabiedrībai;
         9. projekta izmaksām *euro* (budžeta tāme), ieskaitot PVN, kas atspoguļo vismaz šādas izmaksu pozīcijas:
            1. projekta īstenošanā iesaistīto darbinieku atlīdzība;
            2. projekta īstenošanai nepieciešamais inventārs;
            3. vietējo un ārvalstu komandējumu un darba (dienesta) braucienu izdevumi projekta ietvaros;
            4. komunālie maksājumi, tai skaitā samaksa par elektroenerģiju, telpu īri, nomu, ūdensapgādi un kanalizāciju, apkuri (siltumenerģiju) un gāzi, atkritumu izvešanu;
            5. sakaru pakalpojumu izmaksas (pasta pakalpojumi, ar internetu un telekomunikācijām saistītie izdevumi, informācijas tehnoloģiju uzturēšanas izmaksas, piemēram, nepieciešamās licences un programmatūras atjauninājumi);
            6. citas projekta īstenošanai nepieciešamās izmaksas;
         10. Iespējamajiem projekta sadarbības partneriem un līdzfinansētājiem, ar sadarbības partnera apliecinājumu par projekta realizēšanas plāniem.
      2. Projekta pieteikumam var pievienot pielikumus ar īstenotā projekta uzmetumu, plānu, vai skici, kas labāk ļautu izprast sasniedzamo rezultātu.
      3. Projekta iesniedzējs ir atbildīgs par projekta budžeta tāmē norādīto izmaksu pareizu aritmētisko aprēķinu. Ja aprēķinā ir aritmētiskas kļūdas, valsts budžeta finanšu līdzekļi apstiprinātajam projektam papildus netiek piešķirti.
   2. **Projekta pieteikuma sagatavošana**
      1. Aizsardzības ministrijas mājaslapā tiek publicēts projektu konkursa uzsaukums, nolikums un tā pielikumi.
      2. Lai pieteiktos dalībai konkursā, projekta iesniedzējs iesniedz nolikumā noteiktajā kārtībā projekta pieteikumu (skatīt šī nolikuma 3.3. apakšpunktu).
      3. Projekta iesniedzējs konkursā var iesniegt vienu vai vairākus projekta pieteikumus.
      4. Konkursā netiks izskatīti projekti, kas ir bijuši iesūtīti iepriekš rīkotos Aizsardzības ministrijas konkursos.
      5. Katram projekta pieteikumam pievieno šādus dokumentus:
         1. aizpildītu projekta pieteikuma veidlapu (pielikums Nr. 1.);
         2. projekta izmaksas atbilstoši 3.1.1.9. apakšpunktam.
      6. Projekta pieteikuma veidlapu aizpilda datorrakstā.
      7. Projekta pieteikumu un tā pielikumus iesniedz latviešu valodā.
      8. Projekta pieteikumu paraksta persona, kurai ir pārstāvības (paraksta) tiesības vai tā pilnvarota persona. Projekta pieteikumam pievieno pilnvaras oriģinālu vai tās kopiju.
      9. Projekta iesniedzējs, sagatavojot projekta pieteikumu, ievēro konkursa nolikumā noteiktās prasības un ir atbildīgs par projekta pieteikumā sniegto informāciju.
      10. Projekta pieteikumu sagatavo elektroniska dokumenta formā, to noformējot atbilstoši Dokumentu juridiskā spēka likuma, Elektronisko dokumentu likuma un Ministru kabineta 2005. gada 28. jūnija noteikumu Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” prasībām. Šādu projekta iesniegumu (projekta iesnieguma veidlapu un visus pielikumus) paraksta ar drošu elektronisko parakstu, kas satur laika zīmogu.
   3. **Projekta pieteikuma iesniegšana**
      1. **Projekta pieteikumu un ar to saistīto dokumentāciju iesniedz līdz 2025. gada 11. maija plkst. 17.00**.
      2. Projekta pieteikumu, kas sagatavots elektroniska dokumenta formā (parakstītu ar drošu elektronisko parakstu, kas satur laika zīmogu), nosūta uz Aizsardzības ministrijas oficiālo elektronisko adresi (portālā Latvija.gov.lv), ailē “Temats” norādot “NVO projektu konkurss” līdz konkursa nolikuma 3.3.1. apakšpunktā noteiktajam termiņam.
      3. Ministrija izskata tikai tos projektu pieteikumus, kuri ir iesniegti konkursa nolikuma 3.3.1. apakšpunktā norādītajā termiņā.

## Projektu pieteikumu precizēšana un atsaukšana

* + 1. Projekta iesniedzējs var atsaukt projekta pieteikumu jebkurā laikā, kamēr nav pieņemts lēmums par tā atbalstīšanu, ministrijai iesniedzot paziņojumu e-pasta formā uz Aizsardzības ministrijas oficiālo elektronisko adresi (portālā Latvija.gov.lv).
    2. Projekta iesnieguma atsaukumam ir bezierunu raksturs, un tas izslēdz projekta pieteicēju no tālākās dalības konkursā.
    3. Projekta pieteicējs līdz projektu pieteikuma iesniegšanas termiņa beigām var precizēt projekta pieteikumu, iesniedzot paziņojumu elektroniskā formā.

## Papildu informācija projekta pieteikuma sagatavošanai

* + 1. Projektu pieteicējiem ir tiesības saņemt papildu informāciju par izsludināto konkursu un konkursā iesniedzamajiem dokumentiem.
    2. Lai saņemtu papildu informāciju par konkursu, ieinteresētā persona var iesniegt ministrijai iesniegumu ar jautājumiem par konkursu ne vēlāk kā desmit darba dienas pirms projektu iesniegšanas termiņa (2025. gada 24. aprīļa plkst. 17.00) beigām. Iesniegumu ar jautājumiem par konkursu iesniedz elektroniski. Iesniegumus elektroniskajā formā ieinteresētā persona nosūta uz Aizsardzības ministrijas oficiālo elektronisko adresi (portālā Latvija.gov.lv) ailē “Temats” norādot “NVO projektu konkurss”.

1. **PROJEKTU VĒRTĒŠANA UN LĒMUMU PIEŅEMŠANA**
   1. **Projektu pieteikumu pārbaude**
      1. Pēc projektu iesniegšanas termiņa beigām šim mērķim izveidota komisija ne vēlāk kā 10 darba dienu laikā pēc šī nolikuma 3.3.1. apakšpunktā noteiktā termiņa beigām pārbauda:
         1. vai projekta pieteicējs atbilst šī nolikuma 2.1. punktā un 2.1.1. apakšpunktā noteiktajam;
         2. vai projektu iesniegumi ir noformēti atbilstoši šī nolikuma 3.1. – 3.4. punktā noteiktajām prasībām. Ja konstatē kādu trūkumu (piemēram, nav kāda dokumenta, projekta iesniegums nav parakstīts vai tehniski noformēts, nav iesniegta projekta iesnieguma elektroniskā versija), komisija vienu reizi rakstiski pieprasa projekta iesniedzējam papildu informāciju, kuru tas precizē komisijas noteiktajā termiņā. Ja komisijas noteiktajā termiņā projekta iesniedzējs nav novērsis konstatētos trūkumus, projekta pieteikumu noraida un nevērtē.
   2. **Projektu pieteikumu vērtēšana un lēmumu paziņošana**
      1. Pēc projektu pieteikumu pārbaudes komisija uzsāk to izvērtēšanu pēc būtības.
         1. Vērtēšanas pirmajā kārtā tiek izskatīta projektu atbilstība šī nolikuma 1.2. punkta sasniedzamajiem mērķiem un atspoguļojamiem virzieniem. Tie projekti, kuri atbilst šiem mērķiem un virzieniem, tiek virzīti uz otro vērtēšanas kārtu;
         2. Otrajā kārtā projekti tiek vērtēti atbilstoši šī nolikuma 4.2.4. punktā noteiktajiem kritērijiem;
      2. Komisija ne vēlāk kā 30 darba dienu laikā pēc šī nolikuma 3.3.1. apakšpunktā noteiktā termiņa beigām izvērtē projektu iesniegumus un virza lēmuma pieņemšanai.
         1. Ministrija ir tiesīga atbalstīt projektu ar nosacījumiem, pielāgojot projekta saturisko izpildījumu vai īstenojamo pasākumu kopumu atbilstoši ministrijas vajadzībām.
      3. Gadījumā, ja objektīvu iemeslu dēļ aizkavējas projektu pieteikumu izvērtēšana, komisija lemj par projekta pieteikumu izvērtēšanas termiņa pagarināšanu, par ko tā informē projektu pieteicējus elektroniski.
      4. Komisija vērtēšanas otrajā kārtā vērtē projekta pieteikumu atbilstoši šādiem izvērtēšanas kritērijiem:
         1. Projektiem, kas ietver Latvijas pilsoniskās sabiedrības aktīvu iesaisti noturības veicināšanā:
            1. iesniegtā projekta atbilstību ministrijas izvirzītajiem projekta īstenošanas pasākumiem atbilstoši šī nolikuma 1.3. apakšpunktam;
            2. sasniedzamā mērķauditorija;
            3. iesniegtā projekta oriģinalitāte;
            4. iesniegtā projekta apraksta kvalitāte;
            5. projekta ilgtermiņa pielietojamība.
         2. Projektiem, kas ietver pētniecību par nolikuma 1.2.1.2. punktā minētajiem tematiem:
            1. iesniegtā projekta atbilstību ministrijas izvirzītajiem projekta īstenošanas pasākumiem atbilstoši šī nolikuma 1.3. apakšpunktam;
            2. sasniedzamā mērķauditorija;
            3. iesniegtā projekta oriģinalitāte;
            4. iesniegtā projekta apraksta kvalitāte;
            5. projekta un pienesums Latvijas rīcībpolitikai.
      5. Atbalstu piešķir to projektu īstenošanai, kuru projekta pieteikumi atbilst izvērtēšanas kritērijiem un izvērtēšanā ir ieguvuši augstāko punktu skaitu.
         1. Ja vairākiem iesniegtajiem projektiem ir vienāds punktu skaits, priekšroka tiks dota tiem projektiem, kuri sniegs būtiskāko pienesumu aizsardzības nozarei un plašākai sabiedrībai.
      6. Pēc lēmuma pieņemšanas ministrija sagatavo Ministru kabineta (MK) rīkojuma projektu par finansējuma piešķiršanu izvēlētajiem projektiem un komisija elektroniski informē projektu pieteicējus par projektu virzīšanu vai nevirzīšanu uz MK.
      7. Pēc MK rīkojuma apstiprināšanas ministrija publicē konkursa rezultātus ministrijas mājaslapā.
      8. Ministrija slēdz sadarbības līgumus ar konkursa uzvarētājiem.
2. **PROJEKTU ĪSTENOŠANA**
   1. Projekta īstenotājam ir pienākums informēt ministriju par projekta īstenošanas gaitu, atbilstoši noslēgtā līguma noteikumiem vai pēc pieprasījuma, kā arī par nepieciešamajām izmaiņām (gan saturiskajām, gan finanšu) projekta īstenošanā.

**Pielikumi:**

1. Projekta pieteikuma veidlapa uz 2 lp.
2. Projektu vērtēšanas kritēriji uz 3 lp.

**Pielikums Nr. 1**

**PROJEKTA PIETEIKUMA VEIDLAPA**

|  |  |
| --- | --- |
| **1. Informācija par projektu** | |
| **Projekta nosaukums** |  |
| **Plānotais projekta izpildes termiņš (*dd.mm.gggg.* no – līdz)** |  |

|  |  |  |
| --- | --- | --- |
| **2. Informācija par projekta pieteikuma iesniedzēju** | | |
| **2.1.** | **Juridiskas personas nosaukums** |  |
| **2.2.** | **Reģistrācijas numurs** |  |
| **2.3.** | **Juridiskā adrese** |  |
| **2.4.** | **Korespondences adrese** |  |
| **2.5.** | **Atbildīgā persona/kontaktpersona** |  |
| **vārds, uzvārds** |  |
| **amats** |  |
| **tālrunis, e-pasta adrese** |  |

|  |  |
| --- | --- |
| **3. Pieteiktā projekta apraksts** | |
| **3.1.** | **Projekta autors** |
|  |
| **3.2.** | **Projekta līdzautori (ja attiecināms)** |
|  |
| **3.3.** | **Projekta izpildītājs un tā pieredze līdzīgu projektu īstenošanā (max. 200 vārdi)** |
|  |
| **3.4.** | **Projekta sasniedzamie mērķi, atspoguļojamie virzieni (atbilstoši nolikuma 1.2. punktam), atbilstība VAK (atbilstoši nolikuma 3.1.1.5.1. punktam) un plānotais rezultāts** |
|  |
| **3.5.** | **Projekta īstenošanas pasākumi un to ilgtermiņa pielietojamība (atbilstoši nolikuma 1.3. punktam)** |
|  |
| **3.6.** | **Projekta mērķauditorija un tās apjoms** |
|  |
| **3.7.** | **Projekta pieejamība sabiedrībai un mērķauditorijas sasniegšanas veids** |
|  |
| **3.8.** | **Projekta īstenošanas izmaksas (*euro*, t.sk. PVN), norādot detalizētu tāmi pa izdevumu pozīcijām.** |
|  |
| **3.9.** | **Iespējamie projekta sadarbības partneri un/vai līdzfinansētāji (norādot finansējuma apjomu)** |
|  |
| **3.10.** | **Aizsardzības ministrijas un plašākas sabiedrības paredzamais ieguvums no projekta atbalsta** |
|  |

# **Projekta iesniedzējs apliecina savu atbilstību prasībām**

|  |  |  |
| --- | --- | --- |
|  | Normatīvajos tiesību aktos noteiktajā kārtībā ir reģistrēts atbilstoši attiecīgās valsts normatīvo aktu prasībām. | ☐ Jā  ☐ Nē |
|  | Nav neizpildītu Valsts ieņēmumu dienesta administrēto saistību nodokļu (tai skaitā valsts sociālās apdrošināšanas) jomā likuma “Par nodokļiem un nodevām” 7.4 panta izpratnē. | ☐ Jā  ☐ Nē |
|  | Nav pasludināts maksātnespējas process, apturēta saimnieciskā darbība, vai tas netiek likvidēts. | ☐ Jā  ☐ Nē |
|  | *Atbilstoši Starptautisko un Latvijas Republikas nacionālo sankciju likuma* 11.1 pantam uz projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, tā valdes vai padomes locekli, patieso labuma guvēju, nav konstatētas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. | ☐ Jā  ☐ Nē |
|  | Paredzamā līguma izpildē nav Krievijas vai Baltkrievijas līdzdalības, ievērojot *Eiropas Komisijas 2022. gada 8. aprīlī pieņemto Padomes regulu (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā*, un *Padomes regulu (EK) 765/2006 (2006. gada 18. maijs) par ierobežojošiem pasākumiem, ņemot vērā situāciju Baltkrievijā un Baltkrievijas iesaistīšanos Krievijas agresijā pret Ukrainu*. Jo īpaši apliecinu:  1) manis pārstāvētais projekta pieteicējs (neviens no paredzamā līguma dalībniekiem) nav Krievijas vai Baltkrievijas valstspiederīgais vai fiziska vai juridiska persona, vienība vai struktūra, kas reģistrēta (dibināta) Krievijā vai Baltkrievijā;  2) manis pārstāvētais projekta pieteicējs (neviens no paredzamā līguma dalībniekiem) nav juridiska persona, vienība vai struktūra, kuras īpašumtiesības tieši vai netieši pieder šī punkta 1) apakšpunktā minētajai vienībai; vai  3) es pats vai projekta pieteicējs, kuru es pārstāvu, nerīkojas šī punkta 1) vai 2) apakšpunktā minētas personas vārdā vai saskaņā ar tās norādēm.  4) Līgumā nepiedalīsies struktūras, uz kuru spējām paļaujas projekta pieteicējs, vai piegādātāji, vai apakšuzņēmēji, ja tie atbilst šī punkta 1) vai 2), vai 3) apakšpunktā minētajam. Tas attiecas uz visām līguma izpildē iesaistītajām personām (katru apakšuzņēmēju, piegādātāju vai personu, uz kuras spējām balstās), turklāt tas aptver visu piegādes ķēdi, nevis tikai tiešos piegādātājus. | ☐ Jā  ☐ Nē |

**Pielikums Nr. 2**

**PROJEKTU VĒRTĒŠANAS KRITĒRIJI**

Projekti, kas ietver **Latvijas pilsoniskās sabiedrības aktīvu iesaisti noturības veicināšanā** un ar visaptverošu valsts aizsardzību saistīti pasākumi[[2]](#footnote-2) tiks vērtēti pēc sekojošiem kritērijiem:

1. Projekta atbilstība ministrijas izvirzītajiem projekta īstenošanas pasākumiem

|  |  |
| --- | --- |
| **3 punkti** | Iesniegtais projekts **tiks īstenots caur vairāk kā diviem** ministrijas ieteiktajiem pasākuma īstenošanas veidiem vai arī piedāvā ekvivalentu īstenošanas veidu, kas panāks izvirzīto sadarbības mērķu īstenošanu. |
| **2 punkti** | Iesniegtais projekts **tiks īstenots caur diviem** ministrijas ieteiktajiem pasākuma īstenošanas veidiem vai arī piedāvā ekvivalentu īstenošanas veidu, kas panāks izvirzīto sadarbības mērķu īstenošanu. |
| **1 punkts** | Iesniegtais projekts **tiks īstenots caur vienu no** ministrijas ieteiktajiem pasākuma īstenošanas veidiem vai arī piedāvā ekvivalentu īstenošanas veidu, kas panāks izvirzīto sadarbības mērķu īstenošanu. |

1. Sasniedzamā mērķauditorija

|  |  |
| --- | --- |
| **6 punkti** | Projekts vērsts uz **vairāku** ministrijai nozīmīgu mērķauditoriju[[3]](#footnote-3) uzrunāšanu, tā izvēlētās projekta īstenošanas metodes **ir atbilstošas** **šo auditoriju uzrunāšanai, un spēj sasniegt lielu daļu no šīm auditorijām.** |
| **4 punkti** | Projekts vērsts uz **vienas** ministrijai nozīmīgas mērķauditorijas uzrunāšanu, tā izvēlētās projekta īstenošanas metodes **ir atbilstošas** **šīs auditorijas uzrunāšanai, un spēj sasniegt lielu daļu no šīs auditorijas.** |
| **2 punkti** | Projekts vērsts uz ministrijai nozīmīgu auditoriju uzrunāšanu taču projekta īstenošanas metodes ļauj sasniegt tikai **ierobežotu** **daļu no mērķauditorijas.** |

1. Iesniegtā projekta radošums un oriģinalitāte

|  |  |
| --- | --- |
| **6 punkti** | Projekts **ir oriģināls saturiski un īstenojamo pasākumu ziņā salīdzinot** ar citiem pieteiktajiem projektiem un piedāvā **jaunus risinājumus,** salīdzinot ar AM līdz šim paveikto. |
| **4 punkti** | Projekts **ir oriģināls gan saturiski, gan īstenojamo pasākumu ziņā salīdzinot** ar citiem pieteiktajiem projektiem. |
| **2 punkti** | Projekts **ir oriģināls tikai saturiski vai tikai īstenojamo pasākumu ziņā, salīdzinot** ar citiem pieteiktajiem projektiem. |

1. Iesniegtā projekta apraksta kvalitāte

|  |  |
| --- | --- |
| **3 punkti** | Projekts **ir detalizēti un kvalitatīvi aprakstīts, pilnībā** atbilst nolikumā esošajiem nosacījumiem un tam ir pievienots plānotā projekta uzmetums/plāns/skice/utt. |
| **2 punkti** | Projekts **ir detalizēti un kvalitatīvi aprakstīts un pilnībā** atbilst nolikumā esošajiem nosacījumiem. |
| **1 punkts** | Projekts **ir aprakstīts vispārīgi un/vai daļēji** atbilst nolikumā esošajiem nosacījumiem. |

1. Projekta ilgtermiņa pielietojamība

|  |  |
| --- | --- |
| **3 punkti** | **Projekts ir dzīvotspējīgs bez papildu resursu piesaistes arī pēc projekta īstenošanas termiņa beigām.** |
| **2 punkti** | Projekta rezultātam ir **ilgtermiņa pielietojamība**, taču to ir nepieciešams uzturēt. |
| **1 punkts** | Projekta rezultātam piemīt **ierobežotas iespējas** tikt izmantotam ilgtermiņā vai **tikai daži no projekta īstenojamajiem pasākumiem ir pielietojami ilgtermiņā**. |

**Projekti, kuri ietver pētniecību par nolikuma 1.2.1.2. punktā minētajiem tematiem** tiks vērtēti pēc sekojošiem kritērijiem:

1. Projekta atbilstība ministrijas izvirzītajiem projekta īstenošanas pasākumiem

|  |  |
| --- | --- |
| **3 punkti** | Iesniegtais projekts **tiks īstenots caur vairāk kā diviem** ministrijas ieteiktajiem pasākuma īstenošanas veidiem vai arī piedāvā ekvivalentu īstenošanas veidu, kas panāks izvirzīto sadarbības mērķu īstenošanu. |
| **2 punkti** | Iesniegtais projekts **tiks īstenots caur diviem** ministrijas ieteiktajiem pasākuma īstenošanas veidiem vai arī piedāvā ekvivalentu īstenošanas veidu, kas panāks izvirzīto sadarbības mērķu īstenošanu. |
| **1 punkts** | Iesniegtais projekts **tiks īstenots caur vienu no** ministrijas ieteiktajiem pasākuma īstenošanas veidiem vai arī piedāvā ekvivalentu īstenošanas veidu, kas panāks izvirzīto sadarbības mērķu īstenošanu. |

1. Sasniedzamā mērķauditorija

|  |  |
| --- | --- |
| **6 punkti** | Projekta mērķauditorija ir **Aizsardzības ministrija, citas valsts pārvaldes iestādes, vietējā aizsardzības industrija un starptautiskā auditorija.** |
| **4 punkti** | Projekta mērķauditorija ir **Aizsardzības ministrija, citas valsts pārvaldes iestādes, vietējā aizsardzības industrija.** |
| **2 punkti** | Projekta mērķauditorija ir **Aizsardzības ministrija.** |

1. Iesniegtā projekta oriģinalitāte

|  |  |
| --- | --- |
| **6 punkti** | Projekts **ir saturiski oriģināls un ar augtāku sarežģītību salīdzinot** ar **citiem pieteiktajiem projektiem, un AM līdz šim īstenotajiem pasākumiem.** |
| **4 punkti** | Projekts **ir saturiski** **oriģināls salīdzinot** **ar citiem pieteiktajiem projektiem, un AM līdz šim īstenotajiem pasākumiem.** |
| **2 punkti** | Projekts **ir saturiski** **oriģināls, salīdzinot ar citiem pieteiktajiem projektiem.** |

1. Iesniegtā projekta apraksta kvalitāte

|  |  |
| --- | --- |
| **3 punkti** | Projekts **ir detalizēti un kvalitatīvi aprakstīts, pilnībā** atbilst nolikumā esošajiem nosacījumiem un tam ir pievienots plānotā projekta uzmetums/plāns/skice/utt. |
| **2 punkti** | Projekts **ir detalizēti un kvalitatīvi aprakstīts un pilnībā** atbilst nolikumā esošajiem nosacījumiem. |
| **1 punkts** | Projekts **ir aprakstīts vispārīgi un/vai daļēji** atbilst nolikumā esošajiem nosacījumiem. |

1. Projekta pienesums Latvijas rīcībpolitikai

|  |  |
| --- | --- |
| **3 punkti** | Projekts paredz īstenot pētījumu, kas sniegs priekšlikumus **Aizsardzības ministrijas un citu Latvijas iestāžu rīcībpolitikai, un starptautisko institūciju darba virzieniem.** |
| **2 punkti** | Projekts paredz īstenot pētījumu, kas sniegs priekšlikumus **Aizsardzības ministrijas un citu Latvijas iestāžu rīcībpolitikai.** |
| **1 punkts** | Projekts paredz īstenot pētījumu, kas sniegs priekšlikumus **Aizsardzības ministrijas rīcībpolitikai.** |

1. Tādu pasākumu, kas ir balstīti uz 2023. gada Valsts aizsardzības koncepcijas (VAK) 3. sadaļā “NOTURĪBA, RĪCĪBSPĒJA, GRIBA” noteiktajām prioritātēm un rīcības virzieniem. [↑](#footnote-ref-1)
2. Tādu pasākumu, kas ir balstīti uz 2023. gada Valsts aizsardzības koncepcijā (VAK) noteiktajām prioritātēm un rīcības virzieniem. [↑](#footnote-ref-2)
3. Ministrijai nozīmīgās mērķauditorijas ir tās sabiedrības grupas, kuras aktīvi nav iesaistījušas valsts drošības veicināšanā, kā arī jaunieši, iedzīvotāji pierobežas reģionos, nevalstiskās organizācijas, uzņēmumi, un pašvaldības. [↑](#footnote-ref-3)